EkBass/fiwiki-20250220-pages-articles huggingface dataset:
Margareta Högman

Margareta Högman (16. marraskuuta 1786 Pohjois-Ii – 3. maaliskuuta 1849 Joutsa) oli Itä-Hämeessä ja Etelä-Savon länsiosassa vaikuttaneen kristillisen herätysliikkeen, nk. ystäväliikkeen, hengellinen johtaja ja keskushahmo 1810-luvulta alkaen kuolemaansa saakka. Hänen isänsä oli seppä Jaakko Högman. Ystäväliikkeen uskonkäsitys oli sisäistä elämää ja elämän pyhitystä viljelevää rakastavaa kristillisyyttä, joka sai ulospäin suuntautuvia diakonisia, kulttuurisia ja sivistyksellisiä muotoja. Siihen, että liikkeessä luotettiin "sanaan" ja sen itse lukemiseen, Matthias Akiander – 1800-luvun uskonnollisten liikkeiden ensimmäinen historioitsija – näkee olennaisesti perustuvan ystäväliikkeen erityisen hengen ja toiminnan eetoksen. Akianderin mukaan liikkeeseen kuuluneet ahkeroivat sekä sisällisessä että ulkonaisessa ”siisteydessä ja hiljaisuudessa, ei sillä mitään ansaitaksensa, vaan Jumalan sanassansa käskemisen ja kristillisen ihmisen velvollisuuden vuoksi". Ystäväliikkeen käytäntöön kuuluivat säännölliset rukoushetket, elämäntapojen siisteys ja raittius, luku- ja kirjoitustaidon vaaliminen, sairaiden, köyhien ja ahdistuneiden auttaminen, sielun- ja mielen hoito. Ystäväliike joutui määrittämään uskonkäsitystään suhteessa muihin ajan herätysliikkeisiin, etenkin Paavo Ruotsalaisen herännäisyyteen ja Henrik Renqvistin rukoilevaisuuteen – ja haastetuksi myös pitkiin herännäisoikeudenkäynteihin. Margareta Högmanin kirjoittamaksi mainittua arkkivirttä "O Jumalan Karitza" (1831/1834) painettiin 1800-luvun kuluessa lukuisia kertoja eri versioina. ”Puron lailla, joka kuivia partaitansa kostuttaen virtaa kohinatta eteenpäin, tämä liike on kaikessa rauhassa tyydyttänyt hätääntyneiden sielujen hengellistä janoa. Muut seudut ovat sen sisäistä elämää tuskin huomanneetkaan.” (Matthias Akiander, 1863) == Tuotantoa == *O Jumalan Karitza (1834) – arkkivirsi == Muuta == Joutsan hautausmaalla on Margareta Högmanin hautamuistomerkki (1930). == Aiheesta muualla == *Matthias Akiander: Historiska Upplysningar om Religiösa rörelserna i Finland i äldre och senare tider VII. (1863) *Tuula Hökkä: Margareta Högman. Ystäväliike ja arkkivirsi. (2006) Luokka:Herännäisyys Luokka:Suomalaiset uskonnolliset vaikuttajat Luokka:Vuonna 1786 syntyneet Luokka:Vuonna 1849 kuolleet
Maisemasuunnittelu

Maisemasuunnittelu on osa alue- ja ympäristönsuunnittelua sekä kaavoitusta. Maiseman suunnittelu ja hoito tarkoittaa maiseman laaja-alaista fyysistä suunnittelua, jonka painopiste on maankäytön ohjaamisessa ja maiseman suojelun ja hoidon toimenpiteiden suunnittelussa ja seurannassa. Se voi olla joko laaja-alaista tai yksityiskohtaista, aina valtakunnan tasolta asuntojen ympäristöihin. Liiallisiin yksityiskohtiin meneminen ei silti myöskään ole hyvä asia eikä myöskään pinnallinen pelkän maisemakuvan tarkastelu. Maiseman suunnitteluun vaikuttavat Ympäristöhallinto ja kaavoituskäytäntö. Sen tulisi ottaa huomioon myös maiseman suojelu ja esteettiset näkökohdat eli ihmisen elinympäristön kauneusarvot. Toiminnallisuuttakaan ei silti voida unohtaa suunnittelussa. Näkökulmana voi olla myös vaikkapa melun ja saasteiden vähentäminen. Monesti maisemasuunnittelua pidetään vain yhtenä osana maankäytön suunnitteluna, mutta toisaalta se pitäisi tehdä ennen muuta suunnittelua ja olla juuri se, mihin muu suunnittelu perustuu. Maisemansuojelun kannalta katsottuna maiseman suunnittelussa rakennetuilla alueilla usein ympäröivä maisema antaa vihjeitä siitä, minkälaiseksi maaston muodot ja kasvillisuus olisi palautettava tai kehitettävä. Periaatteessa pitäisi saada luonnon vahingoittuminen pysymään mahdollisimman pienenä. Rakennustoiminnan vuoksi täydellisesti muuttuneilla alueilla voidaan maiseman suunnittelussa lähteä aivan omille linjoille. Tästä ovat esimerkkinä kanavat ja niiden varsiin tehdyt istutukset. Toisaalta tehtävänä on siis suojella arvokkaita luonnon- ja kulttuurialueita muulta maankäytöltä ja toisaalta osoittaa erilaisille maankäyttömuodoille niille maisemallisesti parhaiten soveltuvia paikkoja. == Maiseman suunnittelun ja hoidon keskeiset alat == * kaavoitukseen liittyvä maisemasuunnittelu, mm. rakentamattomien alueiden kehitys * tie-, katu- ja vesirakennuskohteisiin liittyvä maisemasuunnittelu * julkisten rakennusten ja asuntojen ympäristön suunnittelu * viher- ja virkistysaluesuunnittelu * tuotantomaiseman suunnittelu * ympäristövaikutusten arviointi * kulttuurimaisemakokonaisuudet Maiseman suojelun näkökannalta niin kuin muussakin luonnon- ja ympäristönsuojelutoiminnassa on maisemaa muokatessa virheiden korjaaminen jälkikäteen työlästä. Kun maisemalliset näkökohdat otetaan jo suunnitteluvaiheessa huomioon, taataan maiseman kauneudellisten arvojen säilyminen. ==Lähteet== * Lahden AMKArchive * TKK:Arkkitehtiosasto: Maiseman suunnittelu ja hoito Archive * Luokka:Aluesuunnittelu Luokka:Vihersuunnittelu Luokka:Maisema
Hawaii Volcanoesin kansallispuisto

Hawaii Volcanoesin kansallispuisto, joskus myös Havaijin tulivuorten kansallispuisto, () on Yhdysvaltojen Havaijin osavaltiossa sijaitseva kansallispuisto, jossa sijaitsee muun muassa maailman suurin toimiva tulivuori Mauna Loa ja jatkuvasti purkautuva Kilauea. Hawaii Volcanoes kuului alun perin Havaijin kansallispuistoon, joka perustettiin jo vuonna 1916. Havaijin kansallispuisto jakautui vuonna 1961 kahteen osaan, Hawaii Volcanoesiin ja Haleakalāan. Puiston 1348 km² laajuista aluetta hallinnoi Yhdysvaltojen muiden kansallispuistojen tapaan maan National Park Service. Puisto on vuodesta 1987 lähtien kuulunut UNESCOn maailmanperintöluetteloon. == Lähteet == ==Aiheesta muualla== *Viralliset sivut Luokka:Havaijin kansallispuistot Luokka:Unescon maailmanperintökohteet Yhdysvalloissa
Egyptsat

Egyptsat 1 on Egyptin ensimmäinen satelliitti, joka laukaistiin 17. huhtikuuta 2007 ukrainalais–venäläisellä Dnepr-1-kantoraketilla. Egyptsat 1 on kaukokartoitussatelliitti, joka perustuu ukrainalaisen KB Juzhnojen MS-1TK- satelliittirunkoon. Sen massa on 100 kg eli se on mikrosatelliitti. Sen rata on aurinkosynkroninen 668 km korkea kiertorata. ==Lähteet== Luokka:Kaukokartoitussatelliitit
Märkälämpötila

Märkälämpötila on lämpötila, jossa rajallinen määrä nestettä ja suuri määrä kaasua ovat tasapainossa adiabaattisissa olosuhteissa.Seppänen Olli, Ilmastointitekniikka ja sisäilmasto Märkälämpötila on lämpötila, johon kostealla kankaalla verhottu lämpömittari asettuu ilman virratessa pakotetusti sen ohitse. == Märkälämpötila ja ihmisen terveys == Oletetaan tilanne, jossa ihminen on Maan pinnalla ja ilma vaihtuu vapaasti hänen ympärillään. Märkälämpötila on matalin lämpötila, johon voi päästä pelkällä veden haihtumisella eli ihmisen tilanteessa hikoilemalla. Yli 35 asteen märkälämpötilassa keho ei pysty enää poistamaan aineenvaihdunnan tuottamaa lämpöä, ja kehon ydinlämpötila alkaa nousta. Jo muutama tunti 35 asteen märkälämpötilassa tappaa hyväkuntoisenkin ihmisen. == Lähteet == Luokka:Termodynamiikka Luokka:Lämpötila
Kagu

Kagu (Rhynochetos jubatus) on lähes lentokyvytön, erittäin uhanalainen aurinkokurkilintujen lahkoon kuuluva lintulaji. == Koko ja ulkonäkö == Linnun pituus on noin 60 cm. Höyhenpuku on vaalea, tuhkanharmaa ja valkoinen. Koivet ovat pitkät, punaiset, samoin keskimittainen nokka on punainen. Päälaella on töyhtö, jonka höyhenet ovat tavallisesti päänmyötäisesti. Kagu on lähes lentokyvytön ja se liikkuu maassa kävellen. Siipiään se käyttää pääasiassa soidintanssissa, jossa molemmat sukupuolet tanssivat siivet levitettyinä toistensa ympärillä siipisulkiensa värikuvioita esitellen. Se pystyy liitämään pakoon vaaraa. Kagulla on paljon ääniä, joista tavallisin on aamuinen duetto, joka saattaa kestää 15 minuuttia. Kagun sukupuuttoon kuollut isokokoisempi lähisukulainen Rhynochetos orarius tunnetaan fossiililöydön perusteella. Kagun systematiikka ei ole aivan selvä, sillä se on joskus luokiteltu myös haikaroihin. == Esiintyminen == Kagu elää vain Uudessa-Kaledoniassa. Se on yksi maailman harvinaisimmista lintulajeista ja on nykyään hyvin uhanalainen johtuen saarelle tuoduista vieraista petolajeista (kissat, rotat, koirat), kaivostoiminnasta ja metsien hakkuista. Kagu on rauhoitettu Uudessa- Kaledoniassa. Laji pesii myös vankeudessa Nouméan eläintarhassa ja Riviére Bleue Parkin suojelualueella, josta niitä on vapautettu luontoon. Kagun suojeleminen on koettu Uudessa-Kaledoniassa hyvin tärkeäksi. == Elinympäristö == Kagu elinympäristöä ovat vuorenrinteiden tiheäkasvuiset metsät. == Lisääntyminen == Risuista ja kuivista ruohoista rakennettu pesä on maassa ja ainoaa munaa haudotaan noin viisi viikkoa. Poikanen itsenäistyy noin 14 viikon ikäisenä. == Ravinto == Ravinnokseen kagu kaivelee maasta selkärangattomia, kuten kotiloita, toukkia ja matoja. == Lähteet == Luokka:Aurinkokurkilinnut Luokka:Uhanalaiset linnut
Einstein (suku)

Einstein-suku on saksanjuutalainen suku, jonka varhaisimmat merkinnät ovat vuodelta 1665, jolloin Baruch Moses Ainstein liittyi Buchaun seurakunnan jäseneksi. Baruch Ainsteinin jälkeläiset muuttivat suvun nimen E-kirjaimella alkavaksi, jollaisena se tunnetaan nykypäivänä. == Albert Einstein == ===Albert Einstein === Suvun ylivoimaisesti tunnetuin jäsen on saksalais- yhdysvaltalainen teoreettinen fyysikko Albert Einstein. Einstein tuli tunnetuksi koko fysiikan mullistavilla teorioilla. Tunnetuimmat teoriat ovat suppea- ja yleinen suhteellisuusteoria sekä valosähköisen ilmiön selittäminen. Einstein oli naimisissa kaksi kertaa. Ensimmäinen vaimo oli serbialainen Mileva Marić, jonka kanssa hän sai kolme lasta. Suhde Marićin kanssa päättyi vuonna 1919 ja hän meni uusiin naimisiin serkkunsa Elsa Löwenthalin kanssa. Einsteinilla oli yksi sisar, Maria Einstein. Mariasta käytetään usein nimitystä Maja. === Suku ennen Albert Einsteinia === Albert Einstein vanhemmat Hermann Einstein ja Pauline Einstein (o.s. Koch) olivat molemmat juutalaisia ja molemmilla oli kauppiassukuinen tausta. Hermann Einsteinilla oli kolme veljeä, August Ignaz, Heinrich ja Jakob sekä kaksi siskoa Jette ja Friederike. Vuonna 1880 Hermann ja Jakob Einstein perustivat Müncheniin Jakob Einstein & Co -nimisen yrityksen, joka asensi vesi- ja kaasujohtoja ja toimi myöhemmin myös sähkötekniikan alalla. === Albert Einsteinin jälkeläiset === Albert Einsteinin tiedetään saaneen kolme lasta, Lieserl Einstein, Eduard Einstein ja Hans Albert Einstein. Lieserl oli Einsteinin ensimmäinen lapsi ja ainoa tytär. Lieserl syntyi ennen kuin Einstein ja Mileva Marić solmivat avioliiton vuonna 1903. Vielä samana vuonna Lieserl menehtyi, vain vuoden ikäisenä. Hans Albert Einstein syntyi vuotta myöhemmin Lieserlin kuolemasta, Hans Albert Einstein oli professori Kalifornian yliopistossa. Eduard Einstein syntyi vuonna 1910, hän oli vakavasti sairas ja sairasti skitsofreniaa. Albert Einsteinin jälkeläisistä vain Hans Albert on saanut lisää jälkeläisiä. Hans Albert sai kaksi poikaa ja adoptoi yhden tyttären. Poikien nimet ovat Bernhard Caesar ja Klaus Martin. Klaus Martin kuoli kuitenkin 6-vuotiaana kurkkumätään. Bernhard Caesar Einstein sai viisi lasta Aude Ascher Einsteinin kanssa. Thomas Martin Einstein (Santa Monica, CA, USA, 1955), Paul Michael Einstein (1959) (Ranska), Eduard Albert Einstein (Ted) (1961–) (Los Angeles, CA, USA), Mira Einstein- Yehieli (1965–) (Israel), Charles Quincy Ascher Einstein (Charly) (1971–) (Sveitsi) == Lähteet == * http://www.einstein- website.de/biographies/einsteinhansalbert_content.html * http://www.einstein- website.de/biographies/einsteinhermann.html * http://www.einstein- website.de/biographies/einsteinpauline.html == Aiheesta muualla == * About.com:n lyhyt sukupuu * Einsteinien sukupuu
David Ortega

David Ortega Pitarch (s. 20. heinäkuuta 1979, Castellón de la Plana, Castellón) on espanjalainen uimari, joka edusti kotimaataan kesäolympialaisissa 2000 Sydneyssä. Ortega voitti 100 metrin selkäuinnin EM- kultaa pitkän radan EM-kilpailuissa 2000 Helsingissä. == Lähteet == *Espanjan olympiakomitea Luettu 13.3.2007 Luokka:Espanjalaiset uimarit Luokka:Vuonna 1979 syntyneet Luokka:Elävät henkilöt
Westland

Westland tarkoittaa seuraavia: * Westland, kunta Alankomaissa * Westland, kaupunki Michiganissa, Yhdysvalloissa * Westland, piirikunta Uudessa- Seelannissa * Westland Aircraft, brittiläinen lentokonevalmistaja * Westland Helicopters, brittiläinen helikopterivalmistaja * Westland affair, poliittinen skandaali Yhdistyneessä kuningaskunnassa.
Antonio Ortiz Mena

Antonio Ortiz Mena (16. huhtikuuta 1907 Parral, Chihuahua – 12. maaliskuuta 2007 México) oli meksikolainen poliitikko ja taloustieteilijä. Mena opiskeli taloustieteitä Meksikon kansallisessa autonomisessa yliopistossa ja toimi vuosina 1952–1958 Meksikon sosiaaliturvalaitoksen johdossa. Mena toimi Meksikon talousministerinä vuosina 1958–1970, jolloin valtionpäämiehenä oli aluksi presidentti Adolfo López Mateos ja sitten Gustavo Díaz Ordaz. Vuonna 1971 Menasta tuli Latinalaisen Amerikan kehityspankin puheenjohtaja. Hän hoiti tätä virkaa vuoteen 1988 ja toimi sen jälkeen parin vuoden ajan Banamex-pankin johdossa. Antonio Ortiz Mena kuoli Meksikossa maaliskuussa 2007, jolloin hän oli 99 vuoden ikäinen. Mena, Antonio Ortiz Mena, Antonio Ortiz Mena, Antonio Ortiz
Angtoria

thumb|right|240px|Yhtyeen laulaja Sarah Jezebel Deva vuonna 2008 Angtoria on metalliyhtye, johon kuuluvat brittiläinen Sarah Jezebel Deva ja ruotsalaiset Rehnin veljekset Chris ja Tommy. Sarah Jezebel Deva tutustui veljeksiin vuonna 2001, ja yhtye perustettiin pian tämän jälkeen. Angtorialle tarjosi levytyssopimuksen ranskalainen Listenable Records, ja debyyttialbumi God Has a Plan For Us All julkaistiin huhtikuussa 2006. Yhtye lopetti toimintansa Angtoria nimellä vuonna 2011. == Jäsenet == * Sarah Jezebel Deva – laulu * John Henriksson – rummut * Dave Pybus – basso * Chris Rehn – rythmi kitara, koskettimet * Tommy Rehn – kitara ==Lähteet== == Aiheesta muualla == * Viralliset sivut * Levyarvio Luokka:Brittiläiset metalliyhtyeet Luokka:Ruotsalaiset metalliyhtyeet
Poeldijk

Poeldijk on asutuskeskus Westlandin kunnassa, Etelä-Hollannin provinssissa, Alankomaissa. Poeldijk sijaitsee kahdeksan kilometriä Haagista kaakkoon. Vuonna 2006 Poeldijkissa oli 5 080 asukasta, joista naisia oli 2 550 ja miehiä 2 540. Linnuntietä Poeldijkista on matkaa.. * ..Mariëndijkiin 1,1 kilometriä * ..Naaldwijkiin 2,2 kilometriä * ..Honselersdijkiin 2,2 kilometriä * ..Monsteriin 2,9 kilometriä * ..Molenwijkiin 2,9 kilometriä * ..Kwintsheuliin 3,4 kilometriä * ..Loosduineniin 3,9 kilometriä * ..Kraaijensteiniin 3,9 kilometriä * ..Nieuwe Tuineniin 3,9 kilometriä * ..'s-Gravenzandeen 3,9 kilometriä * ..Maasdijkiin 5,6 kilometriä * ..De Lieriin 6,5 kilometriä Rakennettua pinta-alaa Poeldijkissa oli vuonna 2001 1,1 km² ja se sisältää 1 752 asuntoa. == Tunnettuja asukkaita == *Leo Duyndam, pyöräilijä *Mandy Mulder, purjehtija == Lähteet == == Aiheesta muualla == Luokka:Etelä-Hollanti Luokka:Alankomaiden kylät
Kenna

Kenna (syntyjään Kenna Zemedkum) on etiopialaissyntyinen yhdysvaltalainen muusikko. Virginiaan muuttanut (ja myöhemmin Cincinnatissa varttunut) siirtolaisperheen vanhin poika Kenna kiinnostui musiikista saatuaan kopion U2:n The Joshua Tree -albumista. Pian Kenna hankki Beatlesin, Stevie Wonderin, The Curen ja The Carsin levyjä, ja nämä toimivat vaikutteina Kennan musiikissa nykyään. Kenna sai pientä suosiota julkaistuaan ensimmäisen singlensä "Hell Bent", ja alkoi saada faneja underground-piireistä, jotka odottivat innolla debyyttialbumia New Sacred Cow. Monen viivästyksen ja levy-yhtiön vaihdon jälkeen Columbia Records lopulta julkaisi levyn vuonna 2003. Levyn julkaisua seurasi Pohjois-Amerikan kiertueen yhdessä Dave Gahanin kanssa. Kennan yhdessä Chad Hugon kanssa tuottamaa levyä on vaikea lokeroida mihinkään genreen ja se sisältää elementtejä electronicasta, syntikkapopista, post rockista ja house- musiikista. Levyltä julkaistiin kaksi singleä, "Sunday After You" ja "Freetime". Kennan toinen albumi Make Sure They See My Face (alkuperäiseltä nimeltään Face), joka on myös Hugon kanssa tuotettu, on julkaistu vuonna 2007. Levyltä löytyvä kappale "Face The Gun" julkaistiin levyä odottavien fanien tyydyttämiseksi. Kenna julkaisi uuden, "Better Wise Up" -nimisen kappaleen MySpace-sivuillaan juuri Super Bowlin kynnyksellä. Kenna oli yksi esiintyjistä Live Earth -jättikonserteissa. Luokka:Yhdysvaltalaiset muusikot Luokka:1970-luvulla syntyneet Luokka:Elävät henkilöt
Felice Bonetto

Felice Bonetto (9. kesäkuuta 1903 Manerbio, Italia – 21. marraskuuta 1953 Silao, Meksiko) oli italialainen kilpa-autoilija. Hän osallistui Formula 1 -sarjaan kausilla 1950–1953. Hän osallistui urallaan kuuteentoista Grand Prix -kilpailuun ja saavutti 17,5 MM-pistettä. Bonetto voitti vuonna 1953 Portugalin Grand Prix'n, joka tosin oli MM-sarjan ulkopuolella. Lisäksi hän menestyi jonkin verran urheiluautokilpailuissa: hän oli toinen Mille Migliassa vuonna 1949 ja voitti Targa Floriossa vuonna 1953. Bonetto sai surmansa ajaessaan Lanciaa Carrera Panamericana -kilpailussa, kun hän ajautui lyhtypylvästä päin. Hän oli kuollessaan 50-vuotias. ==Formula 1 -tulokset== Vuosi Talli 1 2 3 4 5 6 7 8 9 Sijoitus Pisteet 1950 Scuderia Milano GBR DNQ MON INDY SWI 5 BEL FRA Kesk. ITA 19\. 2 1951 Alfa Romeo SWI INDY BEL FRA GBR 4 GER Kesk. ITA 3 ESP 5 8\. 7 1952 Maserati SWI INDY BEL FRA GBR GER DSQ DUT ITA 5 16\. 2 1953 Maserati ARG Kesk. INDY DUT 3 BEL FRA Kesk. GBR 6 GER 4 SWI 4 ITA Kesk. 9\. 6,5 ==Lähteet== * Felice Bonetto . F1-Facts.com. Viitattu 13.3.2007 === Viitteet === Luokka:Italialaiset Formula 1 -kuljettajat Luokka:Moottoriurheilussa surmansa saaneet kuljettajat Luokka:Vuonna 1903 syntyneet Luokka:Vuonna 1953 kuolleet
Operoni

Operoni on DNA:n toiminnallinen jakso, jossa on läheisesti yhteen kuuluvia entsyymejä tuottavia geenejä ja niitä säätelevä operaattorigeeni. Operoneja luultiin ensin esiintyvän vain bakteereilla, mutta niitä on sittemmin löydetty myös eukaryooteilta. ==Lähteet== Luokka:Mikrobiologia
Kadonnut henkilö

Kadonnut henkilö on henkilö, joka katoaa jättämättä viestiä olinpaikastaan. Kadonneesta henkilöstä tehdään yleensä katoamisilmoitus poliisille. Useimmat katoamiset ovat tilapäisiä. Huomattavan osan kadonneista muodostavat pienet lapset tai dementiasta kärsivät vanhukset. Nämä tapaukset selviävät tavallisesti melko nopeasti. Sodissa taistelukentällä kadonneiksi merkitään sotilaat, joiden kuolemasta ei ole varmaa tietoa, koska he ovat saattaneet jäädä myös vangiksi. ==Suomessa== Valtakunnallinen ETSI-rekisteri saa vuosittain noin 500–800 ilmoitusta kadonneista henkilöistä. Suomessa jää vuosittain pysyvästi kadoksiin vain noin 20–40 ihmistä. Näiden verrattain harvojen tapausten taustalla saattaa olla esimerkiksi itsemurha, henkirikos, kaappaus tai tapaturmainen hukkuminen. Kadonnut henkilö saatetaan myöhemmin julistaa kuolleeksi. Kuolleeksi julistamista ilman odotusaikaa ei voida toteuttaa, ellei tapausta pidetä varsin selvänä. Jos katoamisen olosuhteisiin ei tiedetä liittyneen välitöntä hengenvaaraa, odotusaika on joko yksi vuosi tai viisi vuotta. ==Maailmalla== Luonnonkatastrofien seurauksena katoaa monia henkilöitä. Eräiden maiden hallitukset ottavat ihmisiä kiinni ja laittavat heidät salaisiin vankiloihin. == Katso myös == * Luettelo tunnetuista kadonneista henkilöistä == Lähteet == *
Jack Lockett

John Henry "Jack" Lockett (22. tammikuuta 1891 – 25. toukokuuta 2002) oli australialainen ensimmäisen maailmansodan veteraani ja maansa kaikkien aikojen vanhin mies. Lockett syntyi Victoriassa. Hän värväytyi armeijaan maaliskuussa 1916 ja osallistui taisteluihin Belgiassa ja Ranskassa. Hän meni vuonna 1923 naimisiin Maybell Ingwersonin kanssa ja sai neljä lasta. Lockett oli sotilasarvoltaan kersantti, ja hänelle myönnettiin vuonna 1998 Kunnialegioonan merkki. Lockett täytti 100 vuotta 1991 ja 110 vuotta 2001. Hän kuoli munuaisten toimintahäiriöön 111-vuotiaana vain kolme päivää Australian vanhimman naisen, Christina Cockin jälkeen. Luokka:Yli 110-vuotiaiksi eläneet australialaiset Luokka:Vuonna 1891 syntyneet Luokka:Vuonna 2002 kuolleet
Ich Troje

thumb|Ich Troje Ich Troje on puolalainen pop-yhtye, joka aloitti vuonna 1996. Se on hiljalleen noussut yhdeksi Puolan suosituimmista yhtyeistä. Ich Troje on edustanut Puolaa Euroviisuissa vuosina 2003 ja 2006. == Jäsenet == * Michał Wiśniewski * Ania Świątczak (nyk. Wiśniewski) * Jacek Łągwa * Justyna Majkowska (lähti toukokuussa v. 2003) * Magda Pokora (lähti vuoden 2001 alussa). == Historia == Ich Trojen jäsenet Michał ja Jacek tapasivat joulukuussa 1994. Sen jälkeen he löysivät Magdan ja tekivät ensimmäisen singlensä v. 1996. Sinkun aikoihin tulivat myös ensimmäiset musiikkivideot "Prawo" ja "Ci Wielcy". Ich Trojen ensimmäinen konsertti oli 9.7.1996 Łódźissa, ja heidän ensimmäinen levynsä "Intro" julkaistiin Michałin syntymäpäivänä 9.9.1996, mutta levytys yhtiö ei levittänytkään levyä kauppoihin, vaan Ich Trojen täytyi tehdä se itse. Neljässä kuukaudessa heidän levynsä myi kultaa. Michał osti viimeisillä säästöillään talon Łódźista ja perusti sinne oman levy-yhtiön, jolla hän alkoi levyttää uutta albumiaan. Albumin nimeksi tuli "3", ja Introsta lohkoistu single "A wsystko to... bo ciebie kocham" nousi hitiksi. Maaliskuussa 2001 Magda jätti Ich Trojen ja ryhtyi soolouralle taiteilijanimellä Magda Femme. Justyna korvasi Magdan, jonka jälkeen Ich Troje julkaisi singlen ja musiikkivideon "Powiedz", ja kesällä 2001 ilmestyi levy "ad.4". Vuonna 2002 ilmestyi albumi, tupla-cd "Po piąte... a niech gadają". ==Diskografia== * Intro (1996) * ITI cd (1997) * Parhaan ...(1999) * 3 (1999) * Ad.4 (2001) * Viides ... ja anna heidän puhua(2002) * Paras kolmesta (2003) * 6. viimeinen pysäkki (2004) * 7 kuolemansyntiä synneistä (2006) *Ósmy obcy pasażer (2008) *Pierwiastek z dziewięciu (2017) *Projekt X (2022) ==Aiheesta muualla== * yhtyeen kotisivut puolaksi ja saksaksi Luokka:Puolalaiset popyhtyeet Luokka:Vuoden 2006 euroviisuedustajat Luokka:Puolan euroviisuedustajat Luokka:Vuoden 2003 euroviisuedustajat
Paahtaminen

Paahtaminen on ruoan kypsentämistä lämmönlähteen hehkussa niin, että sen pinta tulee ruskeaksi. Paahtamisen voi tehdä esimerkiksi avotulella, vartaassa, grillissä, tai paistinpannussa ilman rasvaa. Tyypillisiä paahdettavia ruokia ovat esimerkiksi leipä, liha, jauheliha ja sokeri. Kahvipavut kypsennetään ja kuivatetaan paahtamalla. ==Lähteet== == Aiheesta muualla == Luokka:Ruoanlaittotekniikat
Stan Saanila

Stefan Olof ”Stan” Saanila (s. 27. kesäkuuta 1968 Helsinki) on suomenruotsalainen stand up -koomikko, näyttelijä ja käsikirjoittaja. Hänet tunnetaan muun muassa Yle FST5:n tuottamasta, vuoden 2006 parhaan viihdeohjelman Venlan voittaneesta Hetimiten-ohjelmasta. Saanila oli mukana myös MTV3:n W-tyylissä, Nevadassa ja Mr. Mallorca kohteessa. Hän toimi vaihtuvana kapteenina Yle TV1:n Uutisvuodossa maaliskuussa 2007 ja oli sittemmin vakituisesti mukana syksystä 2007 lähtien. Hänet äänestettiin vaihtuvien kapteenien joukosta jatkamaan ohjelman vakituisena kapteenina Tommy Tabermannin jätettyä ohjelman. Heinäkuussa 2017 uutisoitiin Saanilan jättävän Uutisvuodon kymmenen vuoden jälkeen. Hänen viimeinen jaksonsa oli jo esitetty 3. kesäkuuta 2017. Sama jakso oli myös Jari Tervon viimeinen Uutisvuodon vakituisena kapteenina. Stan Saanila asuu SipoossaLampinen, Jouni: Saanila ja Wickström ottivat yleisön haltuunsa kolmella kielellä. Sipoon Sanomat 16.11.2011. ja on kolmen lapsen isä. Ennen televisiouraansa Saanila toimi muun muassa Studentbladetin päätoimittajana ja Hufvudstadsbladetin toimittajana sekä teki erilaisia viihdeohjelmia Radiomafia-kanavalle ja Yleisradion ruotsinkieliselle radiolle. Saanila teki ensimmäisen stand up -esityksensä 5. marraskuuta 1991 Vanhalla ylioppilastalolla, minkä jälkeen hän perusti yhdessä Paul Olinin kanssa Suomen ensimmäisen stand up -klubin ”Hus med skoj”, josta tuli myöhemmin Club Viirus. Saanilalla on pieni rooli muun muassa Aleksi Salmenperän vuonna 2007 valmistuneessa elokuvassa Miehen työ. Lisäksi Saanila on näytellyt elokuvissa Leijonasydän ja Risto. Saanila on myös lainannut äänensä animaatioelokuviin Bolt, Möröt vastaan muukalaiset ja Pirates! Vuonna 2010 hän käsikirjoitti ja ääninäytteli André Wickströmin kanssa Shanghain maailmannäyttelyä varten tuotetun animaatiosarjan The Daily Ape Show. Wickströmin kanssa hän on myös tehnyt huumoriohjelman Tämä tästä (Detta om Detta) vuosina 2017-2022. == Lähteet == Luokka:Suomalaiset stand up -koomikot Luokka:Suomalaiset näyttelijät Luokka:Suomalaiset käsikirjoittajat Luokka:Vuonna 1968 syntyneet Luokka:Elävät henkilöt
Barcelona (Venezuela)

Barcelona on kaupunki Venezuelan Anzoáteguin osavaltiossa pääkaupunki Caracasin itäpuolella. Vuonna 2011 siellä laskettiin asuvan 382 881 asukasta. Barcelonan perustivat katalonialaiset uudisasukkaat vuonna 1671. Läheisin naapurikaupunki on Puerto La Cruz, jonka kanssa Barcelonalla on yhteinen lentokenttä. Siinä missä Puerto La Cruz on anonyymi rantalomakaupunki, Barcelonan ylpeytenä ovat sen pitkä historia, katedraali, kirkot ja lukuisat muut vanhat rakennukset. Casa Fuerte on rakennettu alun perin luostariksi, mutta itsenäisyyssodan aikana Simón Bolívarin joukot vahvistuttivat sen linnoitukseksi. Nykyisin talo on itsenäisyyden muistomerkki. Venezuela Tuya == Lähteet == == Aiheesta muualla == Luokka:Venezuelan kaupungit
Reino Markkula

Reino Gunnar Markkula (28. elokuuta 1928 Kurkijoki – 26. marraskuuta 1997 Vantaa) oli suomalainen muusikko, lauluntekijä ja viihdyttäjä. Hänen pääinstrumenttinsa oli harmonikka, mutta hän soitti myös huuliharppua, kitaraa ja pianoa. Hänen tunnetuimpia sävellyksiään ovat ”Sä kuulut päivään jokaiseen”, ”Hai Horttokaalot”, ”En päivääkään vaihtaisi pois” ja ”Vähemmän kiirettä, enemmän aikaa”. Markkula kuoli liikenneonnettomuudessa Vantaalla marraskuussa 1997, vain kuukausi sävellyksensä "Vähemmän kiirettä, enemmän aikaa" Syksyn sävel -voiton jälkeen. Hänet on haudattu Helsingin pitäjän kirkon hautausmaalle. Hänen tyttärensä Hanna Markkula-Kivisilta on toiminut kansanedustajana. == Lähteet == == Aiheesta muualla == * Reino Markkula Pomus.net-tietokannassa Luokka:Suomalaiset muusikot Luokka:Suomalaiset harmonikansoittajat Luokka:Suomalaiset säveltäjät Luokka:Liikenneonnettomuudessa kuolleet Luokka:Vuonna 1928 syntyneet Luokka:Vuonna 1997 kuolleet
Bardi

Bardi oli muinaiskelttiläinen runoilija ja laulaja. Keskiajalla bardien tehtävänä oli lukutaidottoman väen keskuudessa säilyttää ja välittää entisaikojen sankariteoista kertovia tarinoita ja eeppisiä runoja sekä sepittää tilannerunoutta kuten ylistyslauluja ja itkuvirsiä. Alun perin bardit olivat kelttiläisiä muistopuheiden ja satiirien säveltäjiä sekä esittäjiä. Sana yleistyi sittemmin merkitsemään heimon runonlaulajaa, joka sepitti ja esitti säkeitä muinaisista sankareista ja heidän uroteoistaan. Roomalaisen runoilijan Lucanuksen mukaan bardit olivat Gallian ja Britannian kansallisrunoilijoita. Vähitellen bardiperinne hävisi Galliasta sen roomalaistuessa, mutta säilyi Irlannissa ja Walesissa. Irlantilaiset bardit välittivät perimätietoa edelleen laulamalla vanhoja runoja. Walesissa sana bardd merkitsi runoilijaa, ja bardien sääty jaettiin eri luokkiin 900-luvulla. Myöhäiskeskiajalla bardien säädyn merkitys alkoi vähentyä, mutta walesilaisen runonlaulannan perinne on säilynyt nykypäivään asti, ja Walesissa järjestetään vuosittain Eisteddfod-juhlat, joihin kokoontuu bardeja ja minstrelejä. == Populaarikulttuurissa == Monissa fantasiamaailmaan sijoittuvissa roolipeleissä, sarjakuvissa ja elokuvissa bardi on yksi hahmoista. Bardi- hahmoille annetaan usein joko kehystarinan kertojan tai parantajan tehtäviä. Asterix-sarjakuvassa bardi Trubadurix on koominen hahmo. == Katso myös == * Trubaduuri == Lähteet == == Aiheesta muualla == Luokka:Kelttiläinen kulttuuri Luokka:Keskiajan kulttuuri Luokka:Musiikkialan ammatit
Sentteri (amerikkalainen jalkapallo)

Sentteri (, lyhennetään C) on amerikkalaisessa jalkapallossa hyökkäyksen linjan keskimmäinen pelipaikka. Sentterin kolme päätehtävää amerikkalaisessa jalkapallossa ovat koko hyökkäyksen linjan blokkauskuvioiden kutsuminen aloituslinjassa ennen liikkeelle lähtöä, aloitussyötön () antaminen pelinrakentajalle sekä blokkaaminen eli pelinrakentajan tai palloa kantavan keskushyökkääjän suojeleminen puolustajien taklausyrityksiltä. Sentterillä on keskeinen rooli hyökkäyksen linjassa, ja hän toimii pelinrakentajan tärkeimpänä suojelijana aloitussyötön jälkeen. Sentteriä kutsutaan toisinaan myös "kentän fiksuimmaksi pelaajaksi pelinrakentajan jälkeen". Varsinkin ammattilaispeleissä sentterit ovat pelinrakentajien tavoin vastuussa puolustuksen tarkkailusta ja blokkaustehtävien vaihtamisesta aloituslinjassa ennen pelin alkua. Tätä varten on olemassa hyökkäyksen linjan omat ns. pelinvaihtokutsut (). Joissakin joukkueissa pelinrakentajalla on vastuu myös blokkaussuunnitelmien vaihtamisesta ennen aloitussyöttöä. Esimerkiksi NFL- joukkue Denver Broncosin Peyton Manning on tunnettu koko hyökkäyksen pelikuvioita hallitsevana pelaajana. Silti tyypillisimmin juuri sentterit huolehtivat erikseen muiden hyökkäyksen linjamiesten käskyttämisestä. Nykyään ammattilaisliigoissa sentteri on yleensä hyökkäyksen linjan pienikokoisin pelaaja. Tämä ei tosin tarkoita "pientä" sanan varsinaisessa merkityksessä, sillä esimerkiksi kauden 2007 NFL Draftiin kutsuttujen senttereiden keskimitat ovat noin 191 senttimetriä ja 136 kilogrammaa. ==Lähteet== == Aiheesta muualla == Luokka:Amerikkalaisen jalkapallon pelipaikat
Pierre Méchain

Pierre François André Méchain (16. elokuuta 1744 Laon – 20. syyskuuta 1804) oli ranskalainen tähtitieteilijä ja maanmittaaja, joka löysi Charles Messierin kanssa lukuisia syvän taivaan kohteita ja komeettoja. ==Löydöt== Méchain löysi 26 tai 27 syvän taivaan kohdetta, riippuen lasketaanko M102 mukaan. Näistä 18 löytyy Messierin luettelosta. *M63, Auringonkukkagalaksi *M72 *M74, the Phantom Galaxy *M75 *M76, Pieni nostopainosumu *M77 *Messier 78 *M79 *M85 *Messier 94 *Messier 95 *Messier 96 *M97, Pöllösumu *Messier 98 *Messier 99, the Coma Pinwheel Galaxy *Messier 100 *M101, Tuulimyllygalaksi *Messier 102 (ei voida tunnistaa yksiselitteisesti) *M103 == Lähteet == == Kirjallisuutta == * Luokka:Ranskalaiset tähtitieteilijät Luokka:Ranskan tiedeakatemian jäsenet Luokka:Maanmittarit Luokka:Vuonna 1744 syntyneet Luokka:Vuonna 1804 kuolleet
Johnny Guitar

Johnny Guitar on yhdysvaltalainen Nicholas Rayn ohjaama lännenelokuva vuodelta 1954, joka perustuu Roy Chanslorin vuonna 1953 kirjoittamaan romaaniin. Elokuvan pääosissa näyttelevät muiden muassa Joan Crawford ja Sterling Hayden. Elokuvassa on värit, ja se on noin 110 minuutin mittainen. Johnny Guitar sai ensi-iltansa Yhdysvalloissa toukokuussa 1954, ja Suomessa helmikuussa 1955 http://www.imdb.com/title/tt0047136/releaseinfo. Republic Pictures tuotti elokuvan. Elokuvaa on kehuttu sen epätavallisesta juonesta, lännenelokuville harvinaisista naispääosista ja upeasta värimaailmasta. Johnny Guitar -elokuvan pohjalta on tehty samanniminen musikaali, jonka ensi-ilta oli Yhdysvalloissa vuonna 2004http://www.imdb.com/title/tt0047136/. Elokuvan tunnussävelmän ”Johnny Guitar” sanoitti Peggy Lee ja kansansävelmästä sovitti Victor Young. Suomeksi se on levytetty useita kertoja nimellä ”Surujen kitara”. Vuonna 2008 Johnny Guitar valittiin ”kulttuurisesti, historiallisesti tai esteettisesti merkittävänä” elokuvana säilytettäväksi Yhdysvaltain kongressin kirjaston National Film Registryssähttp://www.imdb.com/title/tt0047136/awards. Vuonna 1979 se pääsi mukaan suomalaiskriitikoiden kokoamalle sadan tärkeimmän elokuvan listalleAstala, Erkki: Ne sata tärkeintä, Projektio 2/1980 s. 7.. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Joan Crawford näyttelee saluunanomistaja Viennaa, jota syytetään aiheettomasti rikoksesta. Elokuvan nimihahmo, Sterling Haydenin näyttelemä Johnny ”Guitar” Logan, auttaa Viennaa puolustautumaan kaupungin viranomaisia vastaan, jotka Emma Smallin (Mercedes McCambridge) johtamana yrittävät häätää naisen pois. Kysymys on pohjimmiltaan rahasta: paikkakunnalle on tulossa rautatie - ja Viennan maat ovat sen linjauksella; tämä merkitsee hänelle rikkautta ja vaikutusvaltaa, kun siihen asti seudun epävirallisena keisarinnana ollut Emma Small joutuisi täysin sivuun. == Näyttelijät == ==Lähteet== == Aiheesta muualla == * * *Johnny Guitar Allmoviessa *Johnny Guitar TCM Movie Databasessa *Johnny Guitar Amazonissa Luokka:Yhdysvaltalaiset lännenelokuvat Luokka:Vuoden 1954 yhdysvaltalaiset elokuvat
Pontuksen kaivanto

thumb|Pontuksen kaivannon muistomerkki Pontuksen kaivanto, Pontuksen kaivannot (tunnettu paikallisesti Pontuksen kanavana) on noin puoli kilometriä pitkä uoma Lappeenrannan Mälkiän ja Laihian kaupunginosien alueella. Se oli yritys rakentaa kanava Saimaalta Suomenvedenpohjaan, joka on Viipurinlahden äärimmäinen perukka ja osa Itämerta. Rakennustyötä tehtiin vuosina 1607–1608, ja niitä johti amiraali Pentti Severinpoika Juusten. Rakennustyö keskeytyi, kun hän kuoli. Pontuksen kaivannon osia on vieläkin nähtävänä Lauritsalassa. Kesken jäänyt kaivanto sai jatkoa, kun varsinainen Saimaan kanava rakennettiin vuosina 1845–1856 lähelle Mälkiän sulkua. Ensimmäisen kerran työt Saimaan yhdistämiseksi Juustilanjokeen ja sitä kautta kulkuväylän avaamiseksi Suomenlahteen aloitettiin 1500-luvun alkuvuosina. Liikenneongelmaa yritti ratkaista Olavinlinnan päälliköksi vuonna 1499 nimitetty Eerik Tuurenpoika Bielke. Tämä niin sanottu vanha kaivanto sijaitsi Pontuksen kaivannosta jonkin verran etelään nykyisen Saimaan kanavan paikalla ja jäi nykyistä kanavaa rakennettaessa sen alle.Otavan Iso tietosanakirja, Otava 1967, osa 6, palsta 1418, art. Pontuksen kaivannot Nämäkin rakennustyöt kuitenkin keskeytyivät mm. maan kallioisuudesta johtuen. Pontuksen kaivannossa sijaitsee siitä kertovan muistomerkin lisäksi myös vuoden 1918 sisällissodan aikana kaivannossa teloitetun Jooseppi Muston hauta. ==Lähteet== ==Kirjallisuutta== * Luokka:Suomen kanavat Luokka:Lappeenrannan rakennukset ja rakennelmat Luokka:Suomen toteutumattomat rakennussuunnitelmat
Reijo Katajaranta

Reijo Katajaranta (28. elokuuta 1942 Hamina – 16. toukokuuta 2013 Helsinki) oli suomalainen toimittaja ja poliitikko, joka toimi Kansan äänen päätoimittajana sekä kuului Suomen Työväenpuolueen ja Kommunistien liiton hallituksiin. Katajaranta valittiin Muutosvoimat Suomi -yhteistyöpuolueen puheenjohtajaksi vuonna 2006. ==Elämä== Reijo Katajaranta kiinnostui marxilaisuudesta 1970-luvun puolivälissä ja hän liittyi Suomen kommunistiseen puolueeseen ja sen taistolaiseen oppositioon. Katajaranta toimi vuodesta 1974 aktiivisesti Alkon Liikeväen liitossa ja vuodesta 1983 sen sihteerinä.Reijo Katajaranta 60 vuotta. Kansan ääni, 2/2002. Artikkeli arkistoituna Internet Archivessa Katajaranta oli KTP:n perustajajäseniä vuonna 1988, ja hän toimi sihteerinä puolueen kaikissa edustajakokouksissa vuoteen 2001 asti. Katajaranta oli Rauhan ja Sosialismin puolesta – Kommunistisen Työväenpuolueen äänenkannattajan Työkansan Sanomien päätoimittaja toukokuusta 1997 maaliskuuhun 2002. Alkuvuodesta 2002 KTP:n keskusneuvosto kuitenkin erotti Katajarannan puolueesta ja päätoimittajan tehtävistä. Syynä oli osallistuminen Muutosvoimat Suomi -yhteistyöpuolueen valmisteluihin, joihin KTP:n enemmistö ei halunnut mukaan. KTP:sta erotettiin keväällä 2002 muitakin henkilöitä, ja saman vuoden syyskuussa Katajaranta oli näiden kanssa perustamassa Kommunistien liittoa. Kesällä 2006 Katajaranta valittiin Muutosvoimat Suomi -puolueen puheenjohtajaksi. ==Lähteet== Luokka:Kommunistinen työväenpuolue Luokka:SKP:ssä (1918–1990) vaikuttaneet henkilöt Luokka:Suomalaiset toimittajat Luokka:Suomen Työväenpuolue (2006) Luokka:Suomen puolueiden puheenjohtajat Luokka:Vuonna 1942 syntyneet Luokka:Vuonna 2013 kuolleet
Cajander

Cajander (myös muodossa Kajander) on usean suomalaisen suvun nimi, joista osa on jo sammunut. Tunnetuin Cajander-suku on Varsinais-Suomen Askaisista lähtöisin oleva lukkarisuku, josta tuli 1900-luvulla useita tiedemiehiä ja vaikutusvaltaisia hallintomiehiä. ==Askaisten Cajander-suku== Tunnetuimman Cajander-suvun kantaisä oli Askaisista lähtöisin ollut korpraali Erik Carström (1748–1826), jonka poika Karl (1778–1835) otti Turun triviaalikouluun mennessään uuden sukunimen Cajander. Nimi oli mahdollisesti johdettu hänen kotikylänsä Askaisten Kainun nimestä. Karlista ja viidestä hänen pojastaan tuli lukkareita. Näistä yhden poika oli lyseonrehtori K. A. Cajander, jonka jälkeläisiä suvun myöhemmät tunnetut jäsenet ovat. Vuonna 1935 A. K. Cajanderin ja Eino Cajanderin lapset suomensivat sukunimensä Kalelaksi, sillä K. A. Cajanderin Gallén-sukuinen äidinisä oli omistanut sen nimisen tilan Lemussa. ===Jäseniä=== * Karl Alexander Cajander (1848–1911), suomalainen rehtori ja kotiseutuhistorioitsija * Aimo Kaarlo Cajander (1879–1943), metsäntutkija ja Suomen pääministeri, K. A. Cajanderin poika * Eino Cajander (1882–1928), maanviljelystalouden dosentti, K. A. Cajanderin poika * Aarno Kalela, vuoteen 1935 Cajander (1908–1977), kasvitieteilijä, professori, A. K. Cajanderin poika * Olavi Kalela, vuoteen 1935 Cajander (1908–1974), eläintieteen professori, Eino Cajanderin poika * Erkki Kalela, vuoteen 1935 Cajander (1909–1964), metsänhoitaja, metsäntutkimuslaitoksen johtaja, A. K. Cajanderin poika * Jorma Kalela (s. 1940), poliittisen historian professori, Aarno Kalelan poika * Jaakko Kalela (s. 1944), tasavallan presidentin kansliapäällikkö ja suurlähettiläs, Aarno Kalelan poika ==Muut Cajander- suvut== Kristian Kajander (myöhemmin Cajander) toimi Parikkalan kirkkoherrana vuodesta 1724. Hänen poikansa Kristian Cajander nuorempi toimi samassa virassa. Rantasalmen kihlakunnan kruununvouti Zachris Cajander esitti vuonna 1840 kirjeessään keisari Aleksanteri I:lle ensi kertaa Punkaharjun suojelua.Kruununvouti Zachris Cajanderin valitus keisarille ===Jäseniä=== * Anders Israel Cajander (1811–1901), suomalainen tuomari, valtiopäivämies, varatuomari, kihlakunnantuomari ja laamanni * Henrik Cajander (1804–1848) kuvasi Suomen ensimmäisen dagerrotypian * Paavo Cajander (1846–1913), suomalainen runoilija ja suomentaja * Eugèn Cajander (s. 1861), kenraalimajuri Venäjän armeijassa Suomalaiset kenraalit ja amiraalit Venäjän sotavoimissa 1809–1917 - Cajander, Eugèn * Zacharias Cajander (1818–1895), suomalainen agronomi ja kirjailija, Anders Israel Cajanderin veli ==Muita Cajander- nimisiä== *Amanda Cajander (1827–1871), Diakonissalaitoksen johtaja *Ellen Cajander (1863–1956), kielten opettaja ja sanakirjojen ja kielioppaiden tekijä *Lennart Cajander (1866–1931), juristi, toimitusjohtaja ja Lappeenrannan pormestari *Nils Petter Cajander (1783–1853), kauppias, liikemies ja lahjoittaja, kauppaneuvos *Veikko Cajander (1895–1960), yritysjohtaja ja osuustoimintaliikkeen vaikuttaja, kunnallisneuvos *V. L. Cajander (1837–1891), rehtori ja päätoimittaja == Katso myös == * Kajander == Lähteet == Luokka:Suomalaiset suvut Luokka:Sukunimet
Nicolás Lindley

Nicolás Lindley López (s. 16. marraskuuta 1908 Lima – 3. helmikuuta 1995) on perulainen sotilas, joka oli vuonna 1963 muutaman kuukauden sotilasjuntan johdossa. Lindley osallistui Ricardo Pérez Godoyn vallankaappaukseen Manuel Prado Ugartechea vastaan. Lindley poisti 3. maaliskuuta 1963 Pérezin vallasta tämän ollessa haluton luopumaan asemastaan ja järjesti vaalit, joiden voittaja Fernando Belaúnde Terry otti presidentin tehtävät vastaan 28. heinäkuuta. Lindley toimi 1964–1975 Perun lähettiläänä Espanjassa, jossa hän asui kuolemaansa asti. Luokka:Perun presidentit Luokka:Vuonna 1908 syntyneet Luokka:Vuonna 1995 kuolleet
Katumusharjoitus

Katumusharjoitus tai epitimia on useissa kristillisissä kirkoissa katumuksen sakramenttiin eli rippiin liittyvä käsite, joka tarkoittaa katuvalle annettua tehtävää. Tämä tehtävä tulee suorittaa joko ennen synninpäästöä tai sen jälkeen. Katumusharjoitus voi olla esimerkiksi tiettyjen rukousten lukemista tai pyhiinvaellusta. == Lähteet == * ortodoksi.net: Epitimia * Catholic Encyclopedia: The Sacrament of Penance === Viitteet === Luokka:Rippi
Paul Clark

Paul "Eskimo" Clark (2. kesäkuuta 1947 Stockton, Missouri – 15. huhtikuuta 2015 Las Vegas, Nevada) oli yhdysvaltalainen pokeriammattilainen. Ennen pokeriuraansa Clark oli Vietnamin sodan veteraani. Vietnamissa hän työskenteli lääkintämiehenä. Clark oli ensimmäisen kerran rahasijoilla World Series of Pokerissa (WSOP) vuonna 1988 limit omaha -turnauksessa, jossa hän sijoittui kahdeksanneksi. Sen jälkeen hän on voittanut kolme WSOP-ranneketta. WSOP:n pääturnauksessa Clark on ollut vuonna 1997 19. ja vuonna 1998 25.. Vuonna 2003 Clark voitti Bellagion Five Diamond World Poker Classicin 1 500 dollarin sisäänoston no limit hold'em- turnauksen. Ykköstilastaan hän ansaitsi 160 095 dollaria. World Poker Tourilla Clark on ollut rahasijoilla neljä kertaa. Maaliskuussa 2004 hän oli World Poker Challenge -turnauksen toinen häviten Mike Kinneylle. Clark ansaitsi kisasta 310 403 dollaria. Vuoden 2007 WSOP:ssa Clark vietiin sairaalaan kesken turnauksen sydänvaivojen takia, mutta hän palasi pelipöytiin ja sijoittui 1 500 dollarin razz-turnauksessa neljänneksi vaikka sai lievän sydänkohtauksen kesken pelin. Lempinimensä "Eskimo" Clark sai ulkonäkönsä takiahttp://www.poker-player-profiles.com/eskimo-clark/ (luettu 14.3.2007). Toukokuussa 2007 hänen pokeriuransa turnausansiot ylittivät 2,6 miljoonaa dollaria. == WSOP-rannekkeet == Vuosi Turnaus Voittosumma (USD) 1992 $ 5 000 Seven-Card Stud 122 000 1999 $ 1 500 Seven-Card Razz 84 610 2002 $ 1 500 7 Card Stud Hi/Lo 125 200 == Lähteet == == Aiheesta muualla == * * WPT:n profiili Luokka:Yhdysvaltalaiset pokerinpelaajat Luokka:Vuonna 1947 syntyneet Luokka:Vuonna 2015 kuolleet
Mazinho

Iomar do Nascimento pelaajanimeltään Mazinho (s. 8. huhtikuuta 1966 Santa Rita, Brasilia) on entinen jalkapalloilija. Hän oli pelipaikaltaan keskikenttäpelaaja. Mazinho voitti maailmanmestaruuden vuoden 1994 MM-kisoissa ja olympiahopeaa Soulin olympialaisissa vuonna 1988. Mazinho aloitti uransa vuonna 1983 Santa Cruz Futebol Clubessa. Euroopassa hän pelasi Italiassa US Leccessä ja AC Fiorentinassa sekä Espanjassa Valencia CF:ssä, Celta Vigossa ja Elche CF:ssä. Euroopassa menestystä ei juurikaan tullut, mutta Brasiliassa hän voitti muun muassa kolme Brasilian mestaruutta. Mazinho lopetti uransa Vitóriassa vuonna 2001. Brasilian jalkapallomaajoukkueessa Mazinho pelasi vuosina 1989–1994 39 maaottelua. Hän osallistui vuoden 1990 ja 1994 MM- kisoihin ja voitti jälkimmäisissä maailmanmestaruuden. Vuoden 1988 kesäolympialaisissa Mazinho oli Brasilian joukkueen mukana voittamassa olympiahopeaa ja vuonna 1989 tuli Etelä-Amerikan mestaruus. Peliuransa jälkeen Mazinho on toiminut Aris Thessalonikin teknisenä johtajana. Tammikuussa 2009 hän siirtyi seuran päävalmentajaksi espanjalaisen Enrique Hernándezin potkujen jälkeen. Mazinho sustituye a Quique Hernández como entrenador del Aris de Salónica Pesti jäi kuitenkin vajaan vuoden mittaiseksi, sillä Mazinho sai potkut marraskuun alussa 2009. Cuper landet in Saloniki Myös Mazinhon pojat Thiago ja Rafael ovat huipputason ammattilaisjalkapalloilijoita. ==Seurat== * 1983–1986 Santa Cruz FC * 1986–1990 Club de Regatas Vasco da Gama * 1990–1991 US Lecce * 1991–1992 AC Fiorentina * 1992–1994 Sociedade Esportiva Palmeiras * 1994–1996 Valencia CF * 1996–1999 Celta Vigo * 1999–2000 Elche CF * 2001 Vitória ==Saavutukset== * Maailmanmestaruus 1994 * Olympiahopea 1988 * Copa America 1989 * Campeonato Brasileiro 1989, 1993 ja 1994 * Campeonato Carioca 1987 ja 1988 * Campeonato Paulista 1993 ja 1994 == Lähteet == ==Aiheesta muualla== * Pelaajakortti sambafoot.comissa Luokka:Brasilialaiset jalkapalloilijat Luokka:Jalkapallon maailmanmestarit Luokka:Brasilialaiset olympiamitalistit Luokka:Vuonna 1966 syntyneet Luokka:Elävät henkilöt
Eino Säisä

Eino Julius Säisä (15. joulukuuta 1935 Iisalmen maalaiskunta – 30. lokakuuta 1988 Iisalmi)Iisalmen kirjaston sivu Eino Säisästä Viitattu 6.3.2013. oli suomalainen kirjailija ja kansakoulunopettaja. Hänet muistetaan parhaiten 1970-luvulla ilmestyneestä romaanisarjastaan Kukkivat roudan maat, joka kuvaa elämää suomalaisessa maalaiskylässä. Siitä tehtiin myös samanniminen televisiosarja. Säisä oli lähtöisin maanviljelijäperheestä Iisalmen Kurenpolven kylästä. Karu ja ankea lapsuus näkyi hänen myöhemmässä tuotannossaan. Hän kävi keskikoulun ja valmistui sen jälkeen kansakoulunopettajaksi Kajaanin seminaarista 1958. Hän toimi kansankoulunopettajana Kontiolahdella 1958–1959, Iisalmen maalaiskunnassa 1959–1960 ja 1961–1964, Lapinlahdella 1964–1965 sekä Nurmijärvellä 1966. Välissä hän oli 1960–1961 kuvaamataidonopettajana Pielavedellä. Säisä ei viihtynyt opettajan työssä ja haluttuaan ensin taidemaalariksi hän ryhtyi kirjoittamaan. Esikoisromaani Tummat ilmestyi vuonna 1963. Seuraavana vuonna hän muutti Savosta pääkaupunkiseudulle ja luopui lopullisesti opettajantyöstä vuonna 1966. Säisän pääteos, kuusiosainen romaanisarja Kukkivat roudan maat ilmestyi vuosina 1971–1980. Se kuvaa pohjoissavolaisen kyläyhteisön vaiheita sodanjälkeisestä jälleenrakennuksen ajasta aina kirjoittamisajankohtaan ja maaseudun tyhjentymiseen. Säisä asui itse vuosia Espoon Soukassa, mutta tuskastui elämään kerrostalossa. Viimeisenä pisarana olivat talon yhteissaunan käyttöön liittyneet ongelmat. Säisä muutti 1974 takaisin Iisalmeen ja vietti myöhempinä vuosinaan yhä suuremman osan ajastaan saaressa sijainneella kesäasunnollaan Iisalmen Haapajärvellä. Hän hukkui lokakuussa 1988 ollessaan paluumatkalla saarelta mantereelle. Säisän mukaan on nimetty Iisalmen kulttuurikeskuksen Eino Säisä -sali. == Teokset == * Päiväkirja=Kynä, näytelmä. 1962 * * * Sinun nurinkäännetyt käskysi, näytelmä. 1964 * * * * * * Päivästä päivään, radiokuunnelma. 1970 * * Savon poika, tv-näytelmä. 1971 * * * * * * * Joonas, Rantamäen isäntä, radiokuunnelma. 1977 * * * Kukkivat roudan maat, tv-sarja. 1978 * * * * * Parhaat päivämme eli kuvitelma onnesta ja sen mureneminen, radiokuunnelma. 1982 * * * * * * * * * Mahtava mies, tv-näytelmä. 1989 == Palkinnot == * Kritiikin Kannukset 1965 * Valtion kirjallisuuspalkinto 1965, 1972 ja 1980 * Kirkon kirjallisuuspalkinto 1978 * Aleksis Kiven rahaston palkinto 1984 * Pro Finlandia -mitali 1986 * Savonia-palkinto 1987 == Lähteet == Luokka:Suomalaiset kirjailijat Luokka:Suomalaiset opettajat Luokka:Pro Finlandia -palkitut Luokka:Aleksis Kiven palkinnon saajat Luokka:Vuonna 1935 syntyneet Luokka:Vuonna 1988 kuolleet
Matti Pulkkinen

Matti Hermanni Pulkkinen (1. toukokuuta 1944 Nurmes – 17. toukokuuta 2011 Lapinlahti) oli suomalainen kirjailija. Arkistoitu versio palvelussa Archivie.org Viitattu 31.1.2020. Pulkkisen esikoisromaani Ja pesäpuu itki (1977) kuvaa pohjoiskarjalaista maaseutuyhteisöä. Sen päähenkilö on Pulkkisen omakuva, juuriltaan irronnut nuorukainen. Pulkkinen synnytti kohua ruotiessaan kehitysapupolitiikkaa ja Suomen suhdetta Neuvostoliittoon postmodernissa teoksessaan Romaanihenkilön kuolema (1985). Pulkkinen sai keväällä 1988 aivohalvauksen ja menetti joksikin aikaa työkykynsä. Terveyden kohentuessa hän kirjoitti kirjan Ehdotus rakkausromaaniksi (1992), jossa hän käsitteli näitä vaiheita romaanin keinoin. == Elämä == Pulkkisen lapsuuden koti oli maalaiskylässä. Isä Hermanni oli maanviljelijä ja kustannusasiamies, äiti Tilda emäntä, joka kirjoitti sanomalehtipakinoita. Pulkkinen kirjoitti ylioppilaaksi Joensuun normaalilyseosta 1963 ja opiskeli Helsingin yliopistossa kotimaista kirjallisuutta sekä venäjän kieltä. Hän avioitui teologian kandidaatti Vuokko Rissasen kanssa vuonna 1971. Perheeseen syntyi kaksi lasta, Antti ja Tuuli. Kansanperinteen tallentaja Paavo Pulkkinen oli Matti Pulkkisen isoisä.Niemi 2016. Ennen kirjailijanuraansa Pulkkinen työskenteli mielisairaanhoitajana, ryhmäterapeuttina Länsi-Saksassa ja Sveitsissä, puutarhurin apulaisena ja keskiaikaisen kirkon katonpaikkaajana. 1980-luvun lopulla Pulkkinen oli myös freelance-toimittajana ja erään kustantajan palveluksessa uusien kirjoittajalahjakkuuksien etsijänä. Pulkkinen herätti keskustelua myös elokuussa 1988 Helsingin Sanomissa ilmestyneellä Lähi-itää koskevalla mielipidekirjoituksellaan ”Kuinka länsilehdistö meni PLO:n ansaan”, jossa puolusti Israelin toimia turvallisuutensa takaamiseksi. Nurmeksessa on Matti Pulkkisen syntymäpaikan kertova muistolaatta Matti Pulkkisen muistoseura on perustettu vuonna 2015. == Teokset == * * * * == Palkinnot == * J. H. Erkon esikoisteospalkinto 1978 * Kalevi Jäntin palkinto 1978 * Hämeen läänin palkinto 1981 * Valtion kirjallisuuspalkinto 1986 == Lähteet == * === Viitteet === Luokka:Suomalaiset kirjailijat Luokka:Kalevi Jäntin palkinnon saajat Luokka:Vuonna 1944 syntyneet Luokka:Vuonna 2011 kuolleet